খভিটসেরকুর

খভিটসেরকুর (স্থানীয় আইসল্যান্ডিক উচ্চারণঃ [ˈkʰvitˌsɛr̥kʏr̥]) সমুদ্রের ঢেউয়ের আঘাতে ক্ষয়িত আগ্নেয়গিরিজাত শিলার সরু খাড়া স্তম্ভ। ১৫ মিটার উচ্চতার স্তম্ভটি উত্তর-পশ্চিম আইসল্যান্ডের ভাসনেস উপদ্বীপের পূর্ব তটে অবস্থিত।

শিলার গোড়ায় দুটি ছিদ্র রয়েছে, একারণে দূর থেকে এটিকে  পানি পানরত থাকা ড্রাগনের মত দেখায়। শিলার ভিত্তি সমুদ্রের নীচে। মূল ভিত্তি রক্ষা করার জন্য কংক্রিট দিয়ে শক্তিশালী করা হয়েছে।

গুল এবং ফুলমারের মতো বিভিন্ন প্রজাতির পাখি খভিটসেরকুরের উপরে ও খাঁজে বাস করে। পাখিদের জমা গুয়ানোর সাদা রঙ থেকে এটির নাম আইসল্যান্ডিক ভাষায় 'খভিটসেরকুর' রাখা হয়েছে, যার অর্থ 'সাদা শার্ট'।

 তথ্যসূত্র 

বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:উত্তর আইসল্যান্ড
বিষয়শ্রেণী:আগ্নেয়গিরিজাত শিলা
বিষয়শ্রেণী:আইসল্যান্ডের ভূমিরূপ